stanford-oval/wikipedia huggingface dataset:
กีฬามวยไทยสมัครเล่นในกีฬาแห่งชาติครั้งที่ 41
ผลการแข่งขัน > รุ่น เฟเธอร์เวท น้ำหนักไม่เกิน 57 กิโลกรัม หญิง

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | รอบแรก<br\>10 ธันวาคม 2555 | รอบแรก<br\>10 ธันวาคม 2555 | รอบแรก<br\>10 ธันวาคม 2555 |  |  | รอบก่อนรองชนะเลิศ<br\>12 ธันวาคม 2555 | รอบก่อนรองชนะเลิศ<br\>12 ธันวาคม 2555 | รอบก่อนรองชนะเลิศ<br\>12 ธันวาคม 2555 |  |  | รอบรองชนะเลิศ<br\>14 ธันวาคม 2555 | รอบรองชนะเลิศ<br\>14 ธันวาคม 2555 | รอบรองชนะเลิศ<br\>14 ธันวาคม 2555 |  |  | รอบชิงชนะเลิศ<br\>16 ธันวาคม 2555 | รอบชิงชนะเลิศ<br\>16 ธันวาคม 2555 | รอบชิงชนะเลิศ<br\>16 ธันวาคม 2555 |

|  |     |     |   |   |  |  |  |  |  |  |  |  |  |  |  |  |  |  |
|  |     |     |   |   |   |   ระยอง-อุไรวรรณ  ฤกษ์มงคล |   ระยอง-อุไรวรรณ  ฤกษ์มงคล | 0 |   |  |  |  |  |  |  |  |  |  |
|  |     |     |   |   |   |   เชียงใหม่-ญาณิศา  ใหม่เบี้ยว |   เชียงใหม่-ญาณิศา  ใหม่เบี้ยว | 5 |   |  |  |  |  |  |  |  |  |  |
|  |     |     |   |   |   |   |   |   |   |   |   เชียงใหม่-ญาณิศา  ใหม่เบี้ยว |   เชียงใหม่-ญาณิศา  ใหม่เบี้ยว | 0 |   |  |  |  |  |
|  |     |     |   |   |   |   |   |   |   |   |   บุรีรัมย์-ปรัศนีย์ญา  เหลือสืบชาติ |   บุรีรัมย์-ปรัศนีย์ญา  เหลือสืบชาติ | 5 |   |  |  |  |  |
|  |     |     |   |   |   |   สระแก้ว-กรณิการ์  นวลบริบูรณ์ |   สระแก้ว-กรณิการ์  นวลบริบูรณ์ | 0 |   |   |   |   |   |   |  |  |  |  |
|  |     |     |   |   |   |   บุรีรัมย์-ปรัศนีย์ญา  เหลือสืบชาติ |   บุรีรัมย์-ปรัศนีย์ญา  เหลือสืบชาติ | RSC2 |   |   |   |   |   |   |  |  |  |  |
|  |     |     |   |   |   |   |   |   |   |   |   |   |   |   |   |   บุรีรัมย์-ปรัศนีย์ญา  เหลือสืบชาติ |   บุรีรัมย์-ปรัศนีย์ญา  เหลือสืบชาติ | 0 |
|  |     |     |   |   |   |   |   |   |   |   |   |   |   |   |   |   ประจวบคีรีขันธ์-สรารัตน์  คงสว่าง |   ประจวบคีรีขันธ์-สรารัตน์  คงสว่าง | 5 |
|  |     |     |   |   |   |   ประจวบคีรีขันธ์-สรารัตน์  คงสว่าง |   ประจวบคีรีขันธ์-สรารัตน์  คงสว่าง | RSC2 |   |   |   |   |   |   |  |  |  |  |
|  |   ตาก-มยุรี  สุวรรณ |   ตาก-มยุรี  สุวรรณ | 0 |   |   |   ศรีสะเกษ-ทัศนีย์  จอมเกาะ |   ศรีสะเกษ-ทัศนีย์  จอมเกาะ | 0 |   |   |   |   |   |   |  |  |  |  |
|  |   ศรีสะเกษ-ทัศนีย์  จอมเกาะ |   ศรีสะเกษ-ทัศนีย์  จอมเกาะ | RET |   |   |   |   |   |   |   |   ประจวบคีรีขันธ์-สรารัตน์  คงสว่าง |   ประจวบคีรีขันธ์-สรารัตน์  คงสว่าง | 3 |   |   |  |  |  |
|  |   แพร่-วาสนา  คำหอม |   แพร่-วาสนา  คำหอม | RET |   |   |   |   |   |   |   |   สมุทรปราการ-ศิริวรรณ  ทองมานิตย์ |   สมุทรปราการ-ศิริวรรณ  ทองมานิตย์ | 2 |   |  |  |  |  |
|  |   ฉะเชิงเทรา-สมิตา  ท้วมเจริญ |   ฉะเชิงเทรา-สมิตา  ท้วมเจริญ | 0 |   |   |   แพร่-วาสนา  คำหอม |   แพร่-วาสนา  คำหอม | 0 |   |   |   |   |   |   |   |     |     |   |
|  |   สมุทรปราการ-ศิริวรรณ  ทองมานิตย์ |   สมุทรปราการ-ศิริวรรณ  ทองมานิตย์ | RSC |   |   |   สมุทรปราการ-ศิริวรรณ  ทองมานิตย์ |   สมุทรปราการ-ศิริวรรณ  ทองมานิตย์ | RET |   |   |   |   |   |   |   |     |     |   |
|  |   อุตรดิตถ์-สุธิดา  แก้ววิเศษ |   อุตรดิตถ์-สุธิดา  แก้ววิเศษ | 0 |   |  |  |  |  |  |  |  |  |  |  |  |  |  |  |
ผลการแข่งขัน > รุ่น ไลท์เวท น้ำหนักไม่เกิน 60 กิโลกรัม หญิง

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | รอบแรก<br\>12 ธันวาคม 2555 | รอบแรก<br\>12 ธันวาคม 2555 | รอบแรก<br\>12 ธันวาคม 2555 |  |  | รอบก่อนรองชนะเลิศ<br\>13 ธันวาคม 2555 | รอบก่อนรองชนะเลิศ<br\>13 ธันวาคม 2555 | รอบก่อนรองชนะเลิศ<br\>13 ธันวาคม 2555 |  |  | รอบรองชนะเลิศ<br\>14 ธันวาคม 2555 | รอบรองชนะเลิศ<br\>14 ธันวาคม 2555 | รอบรองชนะเลิศ<br\>14 ธันวาคม 2555 |  |  | รอบชิงชนะเลิศ<br\>16 ธันวาคม 2555 | รอบชิงชนะเลิศ<br\>16 ธันวาคม 2555 | รอบชิงชนะเลิศ<br\>16 ธันวาคม 2555 |

|  |     |     |   |   |  |  |  |  |  |  |  |  |  |  |  |  |  |  |
|  |     |     |   |   |   |   นครศรีธรรมราช-เกศินี  ทับไทร |   นครศรีธรรมราช-เกศินี  ทับไทร | 5 |   |  |  |  |  |  |  |  |  |  |
|  |     |     |   |   |   |   สระแก้ว-ลำดวน  สายคำ |   สระแก้ว-ลำดวน  สายคำ | 0 |   |  |  |  |  |  |  |  |  |  |
|  |     |     |   |   |   |   |   |   |   |   |   นครศรีธรรมราช-เกศินี  ทับไทร |   นครศรีธรรมราช-เกศินี  ทับไทร | 5 |   |  |  |  |  |
|  |     |     |   |   |   |   |   |   |   |   |   สุโขทัย-อาภาพร  รุ่งเรือง |   สุโขทัย-อาภาพร  รุ่งเรือง | 0 |   |  |  |  |  |
|  |     |     |   |   |   |   สุโขทัย-อาภาพร  รุ่งเรือง |   สุโขทัย-อาภาพร  รุ่งเรือง | RSC3 |   |   |   |   |   |   |  |  |  |  |
|  |     |     |   |   |   |   ประจวบคีรีขันธ์-สุลีมาศ  มากหลาย |   ประจวบคีรีขันธ์-สุลีมาศ  มากหลาย | 0 |   |   |   |   |   |   |  |  |  |  |
|  |     |     |   |   |   |   |   |   |   |   |   |   |   |   |   |   นครศรีธรรมราช-เกศินี  ทับไทร |   นครศรีธรรมราช-เกศินี  ทับไทร | RSC1 |
|  |     |     |   |   |   |   |   |   |   |   |   |   |   |   |   |   เชียงใหม่-สุทธิดา  สุวิริยภาพ |   เชียงใหม่-สุทธิดา  สุวิริยภาพ | 0 |
|  |     |     |   |   |   |   กรุงเทพมหานคร-ปฏิมาพร  หงษ์ทอง |   กรุงเทพมหานคร-ปฏิมาพร  หงษ์ทอง | 0 |   |   |   |   |   |   |  |  |  |  |
|  |     |     |   |   |   |   หนองคาย-สุกัญยา  บัวภา |   หนองคาย-สุกัญยา  บัวภา | RSC |   |   |   |   |   |   |  |  |  |  |
|  |     |     |   |   |   |   |   |   |   |   |   หนองคาย-สุกัญยา  บัวภา |   หนองคาย-สุกัญยา  บัวภา | 1 |   |   |  |  |  |
|  |     |     |   |   |   |   |   |   |   |   |   เชียงใหม่-สุทธิดา  สุวิริยภาพ |   เชียงใหม่-สุทธิดา  สุวิริยภาพ | 4 |   |  |  |  |  |
|  |     |     |   |   |   |   อุบลราชธานี-สมร  คุณุรัตน์ |   อุบลราชธานี-สมร  คุณุรัตน์ | 0 |   |   |   |   |   |   |   |     |     |   |
|  |   เชียงใหม่-สุทธิดา  สุวิริยภาพ |   เชียงใหม่-สุทธิดา  สุวิริยภาพ | RSC3 |   |   |   เชียงใหม่-สุทธิดา  สุวิริยภาพ |   เชียงใหม่-สุทธิดา  สุวิริยภาพ | 5 |   |   |   |   |   |   |   |     |     |   |
|  |   อุตรดิตถ์-จุฑามาศ  แสนชมภู |   อุตรดิตถ์-จุฑามาศ  แสนชมภู | 0 |   |  |  |  |  |  |  |  |  |  |  |  |  |  |  |
ธรรมทายาทสูตร

ธรรมทายาทสูตร หรือ ธัมมทายาทสูตร เป็นพระสูตรในพระสุตตันตปิฎก หมวดมัชฌิมนิกาย หมวดมูลปัณณาสก์ อยู่ในวรรคคือ มูลปริยายวรรค  สมเด็จพระสัมมาสัมพุทธเจ้าทรงแสดงพระสูตรนี้ แก่พระภิกษุทั้งหลาย ณ วัดเชตวันมหาวิหาร ที่สร้างโดยท่านอนาถบิณฑิกเศรษฐีในนครสาวัตถี โดยสมเด็จพระบรมศาสนาทรงสั่งสอนด้วยความเอ็นดู ให้ภิกษุทั้งหลายเป็นธรรมทายาทของพระองค์ อย่าได้เป็นอามิสทายาทของพระองค์ จากนั้น พระสารีบุตร อัครสาวกได้แสดงธรรมต่อถึงหนทางในการปฏิบัติธรรม เพื่อยังให้เกิดความสงัดขึ้นแก่ตน และอริยมรรคมีองค์ 8 อันเป็นหนทางแห่งการดับทุกข์
ที่มา

ปปัญจสูทนี อรรถกถามัชฌิมนิกาย ได้พรรณนาเหตุเกิดขึ้นของพระสูตรนี้ว่า มหาชนได้ถวายสักการะลาภสักการะเป็นอันมากเแก่พระพุทธองค์  อันเป็นอานิสงส์ที่พระศาสดาได้ทรงสั่งสมทานบารมี ให้บริบูรณ์แล้ว ตั้ง 4 อสงไขย บรรดาพระภิกษุทั้งหลายก็พลอยได้รับลาภสักการะนั้นด้วย
อย่างไรก็ตาม เมื่อภิกษุบางประเภทได้รับอานิสงส์จากการที่มหาชนถวายสักการะพระศาสดา จนกลายเป็นผู้ติดในปัจจัย แต่โดยที่พระตถาคตไม่สามารถจะบัญญัติสิกขาบท ห้ามว่าปัจจัยเป็นของไม่สมควร จึงทรงแสดงธรรมทายาทปฏิปทา ซึ่งจักเป็นเหมือนการบัญญัติสิกขาบทแห่งกุลบุตรทั้งหลายผู้ใคร่ต่อการศึกษา
โดยตรัสยกตัวอย่างว่า พระองค์ฉันพระกระยาหารเหลือ ภิกษุ 2 รูปหิวเป็นกำลังมาเฝ้าพระองค์ก็ทรงอนุญาตว่า ถ้าจะฉันก็ฉันได้ ถ้าไม่ฉันก็จะทรงเททิ้ง พระภิกษุรูปหนึ่งทนหิว ไม่ฉัน ด้วยระลึกถึงพระพุทธพจน์ที่ให้รับมรดกธรรม ไม่รับมรดกอามิส แต่อีกรูปหนึ่งฉันอาหารที่เหลือนั้น พระบรมศาสดาจึงตรัสว่า ทรงสรรเสริญภิกษุที่ยอมหิวมากกว่า
เนื้อความโดยย่อ

สมเด็จพระสัมมาสัมพุทธเจ้า ทรงตรัสแก่ภิกษุทั้งหลายว่า "ดูก่อนภิกษุทั้งหลาย เธอทั้งหลายจงเป็นธรรมทายาท อย่าเป็นอามิสทายาท ของเราตถาคตเลย"  จากนั้น พระสารีบุตรได้แจกแจงต่อจากพระศาสดาว่า  ภิกษุผู้เป็นอามิสทายาท ย่อมถูกตำหนิด้วยเหตุ 3 ประการ คือ 1. ไม่ศึกษาความสงัดตามพระศาสดา 2. ไม่ละธรรมที่พระศาสดาตรัสให้ละ 3. มักมาก ย่อหย่อน ตกอยู่ในอำนาจนิวรณ์ 5  ภิกษุผู้เป็นธรรมทายาทของพระศาสดา ได้รับสรรเสริญ 3 ประการ คือ 1. ศึกษาความสงัด ตามพระศาสดา 2. ละธรรมที่พระศาสดาตรัสให้ละ 3. ไม่มักมากในลาภ ไม่เป็นผู้ย่อหย่อน ไม่ตกอยู่ในอำนาจนิวรณ์ 5 (ธรรมทายาทสูตร) 17/207/14  ธรรมอันลามกได้แก่ โลภะ โทสะ ผูกโกรธ ริษยา ตระหนี่ มายาโอ้อวด หัวดื้อ แข่งดี ถือตัว ดูหมิ่น มัวเมา เลินเล่อ ภิกษุอาศัยข้อปฏิบัติอันเป็นทางสายกลาง คือ อริยมรรคมีองค์ 8 เพื่อละธรรมอันลามกเหล่านั้น
บรรณานุกรม

พระไตรปิฎกมหามกุฏราชวิทยาลัย. พระสุตตันตปิฎก มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร
พระไตรปิฎกมหามกุฏราชวิทยาลัย. ปปัญจสูทนี อรรถกถามัชฌิมนิกาย มูลปัณณาสก์ เล่ม 1 ภาค 1,
สุชีพ ปุญญานุภาพ. (2550). พระไตรปิฎกฉบับประชาชน. กรุงเทพมหานคร. กรมการศาสนา กระทรวงวัฒนธรรม.
ตัวบท

ธรรมทายาทสูตร
Dhammadayada Sutta
ธงชาติวานูวาตู

| --- | --- |


การใช้: ธงชาติ และ ธงเรือพลเรือน และ ธงเรือรัฐบาล
สัดส่วนธง: 2:3 (19:36)
ประกาศใช้: 13 กุมภาพันธ์ พ.ศ. 2523
 


การใช้: ธงนาวี
สัดส่วนธง: 1:2
ประกาศใช้: พ.ศ. 2523
 
ธงชาติวานูวาตู เป็นธงสี่เหลี่ยมผืนผ้า กว้าง 19 ส่วน ยาว 36 ส่วน ภายในแบ่งเป็นสามส่วนด้วยแนวเส้นแบ่งรูปตัว "Y" สีเหลืองขอบดำตามแนวนอน ครึ่งบนของธงเป็นพื้นสีแดง ครึ่งล่างเป็นพื้นสีเขียว ที่พื้นช่องสามเหลี่ยมด้านคันธงเป็นพื้นสีดำ มีรูปใบเฟิร์นนาเมลี (namele) สองใบไขว้กันในวงเขี้ยวหมูป่า ธงนี้ประกาศใช้เมื่อวันที่ 13 กุมภาพันธ์ พ.ศ. 2523 โดยเป็นแบบธงที่ออกแบบโดยศิลปินในประเทศและได้รับเลือกจากรัฐสภาในขั้นสุดท้าย
ที่มาของสีในธงชาติทั้ง 4 สี คือ สีแดง สีเขียว สีดำ และ สีเหลือง มาจากสีของพรรควานูอากูปาตี (Vanua'aku Pati- พรรคแผ่นดินของเรา) ซึ่งเป็นพรรคการเมืองที่นำพาประเทศวานูวาตูให้ได้รับเอกราชในปี พ.ศ. 2523 ส่วนความหมายของสีธงแต่ละสีนั้น สีเขียวหมายถึงความมั่งคั่งของแผ่นดิน สีแดงหมายถึงเลือดของมนุษย์และหมูป่า และสีดำเป็นเครื่องหมายของชนชาตินิวานูวาตู (เป็นคำเรียกชาวโพลีเนเชียนที่อยู่ในประเทศวานูวาตู) ส่วนแถบคล้ายอักษร "Y" สีเหลืองขอบดำนั้น นายกรัฐมนตรีแห่งวานูวาตูได้ขอให้เพิ่มเข้าไปในธงชาติ เพื่อเน้นให้พื้นสีดำเด่นขึ้น เฉพาะตัวแถบสีเหลืองนั้น หมายถึงคำสอนของพระผู้เป็นเจ้าที่สอดแทรกอยู่ในวิถีชีวิตของชาวเกาะในมหาสมุทรแปซิฟิก ทั้งนี้ ประเทศวานูวาตูมีประชากรเกือบร้อยละ 90 นับถือศาสนาคริสต์
รูปเขี้ยวหมูป่าสีเหลืองในพื้นสีดำเป็นเครื่องรางอย่างหนึ่งของชาวเกาะ หมายถึงความเจริญรุ่งเรือง ภายในวงเขี้ยวนั้นคือใบเฟิร์นนาเมลี ซึ่งเป็นพืชในท้องถิ่น 2 ใบไขว้กัน หมายถึงสันติภาพ ใบเฟิร์นเหล่านี้มีใบย่อยรวมกัน 39 ใบ หมายถึง จำนวนสมาชิกรัฐสภาของวานูวาตู ซึ่งมีทั้งหมาย 39 ที่นั่ง
แหล่งข้อมูลอื่น

ธงชาติวานูวาตู ที่ Flags of the World (อังกฤษ)
ต่อ สันติศิริ

ต่อ  สันติศิริ เป็นนักสร้างสรรค์งานโฆษณาของไทยที่อยู่ในยุคบุกเบิกเปลี่ยนแปลงมาเป็นโฆษณาสมัยใหม่ช่วงต้นทศวรรษ '80 ร่วมยุคกับนักสร้างสรรค์งานโฆษณาอย่าง ภาณุ อิงคะวัต
ต่อ  สันติศิริ จบการศึกษาจากลอนดอน ประเทศอังกฤษ เริ่มงานในวงการโฆษณาที่ประเทศอังกฤษ ก่อนเดินทางกลับประเทศไทยมาร่วมงานกับ Kenyon & Eckhart  ตามด้วยบริษัท ลินตาส  และ สปา แอดเวอร์ไทซิ่ง   ก่อนจะก่อตั้งบริษัทโฆษณาของตัวเอง ชื่อ บริษัท ทีบีดับบลิวเอ ไทยแลนด์
ผลงานของ ต่อ  สันติศิริ ที่สร้างความน่าตื่นตาผิดแผกไปจากโฆษณาในยุคเดียวกัน ก็เช่น กรีนสปอต ชุดแดด-เงา ผลงานหลายชิ้นของเขาได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายต่อหลายชิ้น ส่วนผลงานของที่ได้รางวัลระดับนานาชาติก็คือ รางวัลชนะเลิศ Gold ในสาขา บันเทิง โดยหนังโฆษณา SF Cinema ตอน Feeling จากงาน Asia Pacific Advertising Festival ซึ่งเป็นงานประกวดหนังโฆษณาที่ยิ่งใหญ่ที่สุด ในระดับภูมิภาคเอเชียแปซิฟิก
หลังจากดำรงตำแหน่งเป็นประธานกรรมการและผู้อำนวยการฝ่ายสร้างสรรค์ บริษัท ทีบีดับบลิวเอ ไทยแลนด์ ต่อ สันติศิริ ได้ออกมาเปิดบริษัทร่วมกับ Kanaporn Hutcheson ภายใต้ชื่อ Nude Communication ซึ่งต่อมาในปี 2554 ได้รวมกิจการกับ Jureeporn Thaidumrong เป็นบริษัท nudeJEH
ปัจจุบัน ต่อ สันติศิริ ดำรงตำแหน่ง Chairman ที่บริษัท nudeJEH จำกัด และเป็นที่ปรึกษาให้ธุรกิจต่างๆ มากมาย
แหล่งข้อมูลอื่นๆ

ทีบีดับบลิวเอ\ไทยแลนด์ คว้ารางวัลชนะเลิศ Gold[ลิงก์เสีย]
ตำบลหน้าถ้ำ

| ตำบลหน้าถ้ำ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Tham

ประเทศ: ไทย
จังหวัด: ยะลา
อำเภอ: เมืองยะลา
พื้นที่
 • ทั้งหมด: 9.18 ตร.กม. (3.54 ตร.ไมล์)
ประชากร (2561)
 • ทั้งหมด: 3,315 คน
 • ความหนาแน่น: 361.11 คน/ตร.กม. (935.3 คน/ตร.ไมล์)
รหัสไปรษณีย์ : 95000
รหัสภูมิศาสตร์: 950110
 ส่วนหนึ่งของสารานุกรมประเทศไทย
หน้าถ้ำ หรือภาษามลายูปัตตานีว่า บาโย เป็นตำบลหนึ่งในอำเภอเมืองยะลา จังหวัดยะลา มีพื้นที่ 9.18 ตารางกิโลเมตร เป็นตำบลที่มีขนาดและประชากรน้อยที่สุดของอำเภอเมืองยะลา ประชากรส่วนใหญ่เป็นชาวไทยพุทธ และเป็นที่ตั้งของวัดคูหาภิมุข ศาสนสถานที่สำคัญแห่งหนึ่งของพุทธศาสนิกชนในจังหวัดยะลา
ประวัติ

ตำบลหน้าถ้ำมีร่องรอยของการอยู่อาศัยของมนุษย์มาตั้งแต่ยุคก่อนประวัติศาสตร์ ดังพบหลักฐานภาพเขียนที่ถ้ำศิลป จนถึงยุคประวัติศาสตร์ราวพุทธศตวรรษที่ 14-15 เพราะพบว่าถ้ำหลายแห่งในตำบลนี้มีร่องรอยของการดัดแปลงเป็นพุทธสถานแบบมหายาน ก่อนถูกทิ้งให้โรยราไป
ราวสองร้อยปีก่อน มีประชาชนเข้ามาลงหลักปักฐาน ณ ตำบลหน้าถ้ำ โดยอพยพมาจากจังหวัดปัตตานี, สงขลา และพัทลุง โดยชนกลุ่มแรกที่ตั้งถิ่นฐานนั้นเป็นชาวไทยเชื้อสายมลายูนับถือศาสนาอิสลาม กระทั่งในปี พ.ศ. 2392 ชาวมุสลิมบ้านหน้าถ้ำได้ค้นพบพระพุทธรูปในถ้ำคูหาภิมุข ครั้นชาวจีนและไทยพุทธบ้านเปาะเส้งทราบข่าวจึงได้ขอเจรจาแลกเปลี่ยนพื้นที่ตั้งชุมชนกับชาวมุสลิมเพราะตั้งบ้านเรือนอยู่บริเวณพุทธสถานที่ไม่ใช่สิ่งที่ตนนับถือ ด้วยเหตุนี้ชาวมุสลิมบ้านหน้าถ้ำจึงย้ายไปอยู่ที่บ้านเปาะเส้ง และชาวพุทธเปาะเส้งก็ย้ายไปตั้งถิ่นฐานที่บ้านหน้าถ้ำจนถึงปัจจุบัน ในช่วงรัชกาลพระบาทสมเด็จพระจอมเกล้าเจ้าอยู่หัวก็มีชาวไทยพุทธจากเมืองยะหริ่งอพยพเข้ามาตั้งถิ่นฐานที่นี่ 10 ครัวเรือน และได้ขออนุญาตจากเจ้าเมืองยะลาเพื่อสร้างวัดหน้าถ้ำ ที่ต่อมาจอมพลแปลก พิบูลสงคราม ได้เปลี่ยนชื่อเป็น "วัดคูหาภิมุข"
ส่วนชื่อบาโย ในภาษามลายูปัตตานีนั้นมีความหมายว่า "ต้นพรากวาง" ซึ่งมีมากบนเขาหน้าถ้ำ
มีการจัดตั้งบ้านหน้าถ้ำเป็นตำบลหน้าถ้ำเมื่อปี พ.ศ. 2540
ที่ตั้งและอาณาเขต

ตำบลหน้าถ้ำอยู่ทางทิศตะวันตกของอำเภอเมืองยะลา มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับตำบลลิดลและเทศบาลตำบลท่าสาป (อำเภอเมืองยะลา)
ทิศใต้ ติดต่อกับตำบลเปาะเส้ง (อำเภอเมืองยะลา)
ทิศตะวันออก ติดต่อกับเทศบาลตำบลท่าสาป (อำเภอเมืองยะลา)
ทิศตะวันตก ติดต่อกับตำบลลิดลและตำบลเปาะเส้ง (อำเภอเมืองยะลา)
ประชากร

ตำบลหน้าถ้ำมีประชากรทั้งหมด 3,315 คน แบ่งเป็นชาย 1,674 คน และเป็นหญิง 1,641 คน (สำรวจเมื่อ พ.ศ. 2561) ประชากรประกอบไปด้วยชาวไทยพุทธ ชาวไทยเชื้อสายจีน และชาวไทยเชื้อสายมลายู ในปี พ.ศ. 2553 มีการประมาณการว่าประชากรร้อยละ 70 นับถือศาสนาพุทธ อาศัยอยู่ในบ้านหน้าถ้ำและบ้านหน้าถ้ำเหนือ และร้อยละ 30 นับถือศาสนาอิสลาม อาศัยอยู่ในบ้านบันนังลูวาและบ้านกูแบอีเต๊ะ (บาเต๊ะ) มีมัสยิดจำนวนสามแห่งและวัดหนึ่งแห่ง ทั้งนี้ชาวพุทธและชาวมุสลิมต่างรักใคร่สนิทสนมกันดี เมื่อชาวพุทธมีงานบุญชาวมุสลิมก็จะมาเยี่ยมชมงาน หากมีงานบุญที่มัสยิดชาวพุทธก็มีส่วนร่วมในการจัดขบวนแห่ ทั้งยังให้ความช่วยเหลือเกื้อกูลกันอยู่เสมอ อาทิชาวมุสลิมบริจาคที่ดินเพื่อสร้างถนนเข้าถ้ำศิลปสำหรับพัฒนาเป็นแหล่งท่องเที่ยวโดยไม่คิดมูลค่า
ประเพณีของชาวพุทธในตำบลนี้มีความใกล้เคียงกับชาวพุทธในภาคใต้ทั่วไป เช่น วันสงกรานต์ งานบุญชักพระ ชิงเปรต และลอยกระทง แต่ไม่คึกคักดังเก่าเนื่องจากมีเหตุการณ์ความไม่สงบ และยกเลิกงานประกวดนางนพมาศ
ด้านการศึกษา มีโรงเรียนประถมศึกษาสองแห่ง ได้แก่โรงเรียนวัดหน้าถ้ำ (พุทธไสยานุสรณ์) และโรงเรียนบ้านบันนังดูวา และตาดีกาอีกสามแห่ง
ภูมิศาสตร์

ตำบลหน้าถ้ำเป็นตำบลขนาดเล็ก มีพื้นที่ทั้งหมด 9.18 ตารางกิโลเมตร และห่างจากตัวเมืองยะลาเพียง 8 กิโลเมตร พื้นที่ส่วนใหญ่เป็นที่ราบลุ่มน้ำท่วมทุกปีซึ่งส่วนใหญ่ถูกใช้สำหรับเกษตรกรรม มีภูเขาหินปูนสองลูกคือภูเขาหน้าถ้ำ (บูเกะบาโย) และภูเขากำปั่น (บูเกะตาแป) มีถ้ำที่มีชื่อเสียงอาทิ ถ้ำสำเภา และถ้ำมณโฑ รวมไปถึงถ้ำที่เป็นโบราณสถานของท้องถิ่น ได้แก่ ถ้ำพระนอน, ถ้ำ ป.ป.ร., ถ้ำมืด, ถ้ำศิลป และถ้ำเสือ
เศรษฐกิจ

ประชากรส่วนใหญ่ประกอบอาชีพเกษตรกรรม ทำนา ปลูกไม้ผล และยางพารา ที่บ้านหน้าถ้ำเหนือบางครอบครัวเก็บมูลค้างคาวขายเป็นอาชีพเสริมด้วย เฉพาะในบ้านหน้าถ้ำจะมีพัฒนาการดุจสังคมเมืองเป็นหมู่บ้านใหญ่เพราะมีวีดคูหาภิมุขเป็นสถานที่ท่องเที่ยว ชาวบ้านมีการศึกษาดี และมีอาชีพค่อนข้างหลากหลาย
เขตการปกครอง

ตำบลหน้าถ้ำ แบ่งเขตการปกครองเป็น 4 หมู่บ้าน และมีประชากรเมื่อ พ.ศ. 2561 ดังนี้
| หมู่ที่ | ชื่อหมู่บ้าน | จำนวนครัวเรือน | ประชากร |
| --- | --- | --- | --- |
| 1 | บ้านหน้าถ้ำ | 289 | 864 คน |
| 2 | บ้านบันนังลูวา | 134 | 698 คน |
| 3 | บ้านกูแบอีเต๊ะ (บาเต๊ะ) | 179 | 904 คน |
| 4 | บ้านหน้าถ้ำเหนือ | 179 | 849 คน |
| รวม | รวม | 886 | 3,315 คน |
ด็อกกีสไตล์

บทความนี้เกี่ยวกับอัลบั้มของสนูป ด็อกก์ สำหรับความหมายอื่น ดูที่ ท่าหมา
ด็อกกีสไตล์ (อังกฤษ: Doggystyle) เป็นสตูดิโอลำดับแรกของสนูป ด็อกก์ หรือที่รู้จักกันดีในนาม สนูป ด็อกกี้ ด็อก จัดจำหน่ายโดยค่ายเพลง เดทโรว์เรเคิดส์ เมื่อวันที่ 23 พฤศจิกายน  2536 โดยอัลบั้มนี้เริ่มอัดในช่วงที่ ดร. เดร เริ่มออกสตูดิโอลำดับแรก The Choronic (2535) และต่อมา ดร. เดร ถือเป็นผู้ช่วยเหลือที่สำคัญสำหรับสนูป ด็อกก์ โดยอัลบั้มนี้สนูป ด็อกก์ยังชักชวน ดร. เดร ในการพัฒนาอัลบั้ม นักวิจารณ์กล่าวชื่นชมสนูปด็อกส์ว่าเป็นบทเพลงที่เยี่ยมและอีกทั้งยังมีเสียงของเขาซึ่งโดดเด่นมากนัก
ถึงมีคำวิจารณ์อย่างเสียหายในช่วงแรกที่ออกอัลบั้มมา ด็อกกีสไตล์ ก็ได้รับการยอมรับจากนักวิจารณ์ส่วนมากว่าเป็น อัลบั้มที่สำคัญอย่างมากในยุค 90 และถือได้ว่าเป็นหนึ่งในอัลบั้มฮิปฮอปที่สำคัญอย่างมากตั้งแต่วางจำหน่าย เฉกเช่นอัลบั้ม The Choronic ของ ดร.เดร เสียงอันโดดเด่นของ สนูป ด็อกก์ ช่วยให้เหล่าฮิปฮอปเริ่มรู้จักแนวเพลง จี-ฟังก์ และเป็นแนวทางหลักแก่ผู้ฟัง ก่อให้เกิดการสนับสนุนแนวเพลง เวสต์โคสต์ฮิปฮอป และมีบทบาทมากในช่วงต้นยุค 90 ในช่วงปี 2551 ด็อกกีสไตล์ ได้รับการรับรองในระดับ 4× ทองคำขาว จากสมาคมผู้ประกอบกิจการเพลงของสหรัฐ (RIAA) (ขายเกินกว่า 4 ล้านชุด) ทำให้สนูป ด็อกก์ เป็นอัลบั้มที่มียอดรายได้สูงที่สุดในปี 2551
ด็อกกีสไตล์ ยังติดอันดับ 1 ใน บิลบอร์ด 200 และขายไปได้กว่า 802,858 แผ่นในสัปดาห์แรก เป็นยอดรายได้ที่ถือได้ว่าเร็วสำหรับอัลบั้มฮิปฮอปที่เคยมีมาจนถึงอัลบั้ม The Marshalll Mather Lp ของเอ็มมิเน็ม ในปี 2543 อัลบั้ม ด็อกกีสไตล์ ติดใน 100 อัลบั้มแร็ปที่ดีที่สุดของนิตยสาร The Source และติด 1 ในอัลบั้มที่สำคัญที่สุดแห่งยุค 90 ของนิตยสาร โรลลิงสโตน อัลบั้ม ด็อกกีสไตล์ ยังติดอันดับที่ 17 ในบรรดาสุดยอดอัลบั้มฮิปฮอป/แร็ปตลอดกาลของเว็บไซต์ About.com
กรอบความคิด > ภูมิหลัง

สนูป ด็อกก์เริ่มมีความสนใจทางดนตรีเมื่อช่วงปี 2535, อีกทั้งสนูป ด็อกก์ยังได้มีส่วนร่วมกับ ดร.เดร ในผลงานอัลบั้มชุดแรก The Chronic อัลบั้มนั้นได้พิจารณาอย่างถี่ถ้วนว่า ถือเป็นการเปลี่ยนแปลงแบบใหม่ของแนวเพลง  เวสต์โคสต์ฮิปฮอป และพัฒนามาอย่างเป็นที่รู้จักกันดีในเวลาต่อมาคือแนวเพลง จี-ฟังก์.
รายชื่อเพลง

เพลงทั้งหมดโปรดิวซ์โดย ดร. เดร
| ลำดับ | ชื่อเพลง | ประพันธ์ | {{{extra_column}}} | ยาว |
| --- | --- | --- | --- | --- |
| 1. | "Bathtub" | Calvin Broadus, Jr. | Dr. Dre | 1:50 |
| 2. | "G Funk Intro" (ร่วมกับ Dr. Dre และ The Lady of Rage) | Calvin Broadus, Jr., Robin Allen | Dr. Dre | 2:24 |
| 3. | "Gin and Juice" (ร่วมกับ Dat Nigga Daz และ David Ruffin' Jr.) | Calvin Broadus, Jr., Andre Young, Harry Wayne Casey, Richard Finch | Dr. Dre | 3:31 |
| 4. | "W Balls" (ร่วมกับ Nanci Fletcher และ Ricky Harris) | Calvin Broadus, Jr. | Dr. Dre | 0:36 |
| 5. | "Tha Shiznit" | Calvin Broadus, Jr., Andre Young | Dr. Dre | 4:03 |
| 6. | "House Party" | Calvin Broadus, Jr. | Dr. Dre | 0:37 |
| 7. | "Lodi Dodi" (ร่วมกับ Nanci Fletcher) | Calvin Broadus, Jr., Douglas Davis, Hachidai Nakamura, Ei Rokusuke, Ricky Walters | Dr. Dre | 4:24 |
| 8. | "Murder Was the Case" (ร่วมกับ Dat Nigga Daz) | Calvin Broadus, Jr., Andre Young, Delmar Arnaud | Dr. Dre | 3:38 |
| 9. | "Serial Killa" (ร่วมกับ D.O.C., RBX และ Tha Dogg Pound) | Calvin Broadus, Jr., Andre Young, Delmar Arnaud, Bootsy Collins | Dr. Dre | 3:35 |
| 10. | "Who Am I (What's My Name)?" (ร่วมกับ Jewell, Dr. Dre และ Tony Green) | Calvin Broadus, Jr., Andre Young, George Clinton, Garry Shider, David Spradley | Dr. Dre | 4:06 |
| 11. | "For All My Niggaz & Bitches" (ร่วมกับ Tha Dogg Pound และ The Lady of Rage) | Calvin Broadus, Jr., Delmar Arnaud, Ricardo Brown, Robin Allen | Dr. Dre | 4:42 |
| 12. | "Ain't No Fun (If the Homies Can't Have None)" (ร่วมกับ Nate Dogg, Warren G, Nanci Fletcher และ Kurupt) | Calvin Broadus, Jr., Andre Young, Ricardo Brown, Nathaniel Hale, Warren Griffin | Dr. Dre | 4:07 |
| 13. | "Chronic Break" | Calvin Broadus, Jr. | Dr. Dre | 0:33 |
| 14. | "Doggy Dogg World" (ร่วมกับ Tha Dogg Pound, Nanci Fletcher และ The Dramatics) | Calvin Broadus, Jr., Delmar Arnaud, Ricardo Brown, Richard "Dimples" Fields | Dr. Dre | 5:05 |
| 15. | "Betta Ask Somebody" | Calvin Broadus, Jr. | Dr. Dre | 0:43 |
| 16. | "Gz and Hustlas" (ร่วมกับ Nanci Fletcher) | Calvin Broadus, Jr., Delmar Arnaud, Don Blackman | Dr. Dre | 3:51 |
| 17. | "U Betta Recognize" | Calvin Broadus, Jr., Andre Young | Dr. Dre | 0:56 |
| 18. | "Gz Up, Hoes Down" (ร่วมกับ Hug) | Calvin Broadus, Jr., Andre Young, Delmar Arnaud | Dr. Dre | 2:21 |
| 19. | "Pump Pump" (ร่วมกับ Lil' Malik) | Calvin Broadus, Jr., Andre Young, Jamal Phillips, Malik Edwards | Dr. Dre | 3:42 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Platinum | 100,000^ |
| France (SNEP) | Gold | 100,000* |
| United Kingdom (BPI) | Platinum | 300,000^ |
| United States (RIAA) | 4× Platinum | 6,957,800 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
ประวัติการเผยแพร่

| ประเทศ | วันที่ | รูปแบบ | สังกัด | อ้างอิง |
| --- | --- | --- | --- | --- |
| สหรัฐ | 10 พฤศจิกายน 1993 | ตลับเทป | แอตแลนติก |  |
| สหรัฐ | 23 พฤศจิกายน 1993 | แผ่นซีดี แผ่นเพลง | เดดโรว์ อินเตอร์สโคป |  |
ต่วย'ตูน

| ต่วย'ตูน |
| --- | --- |
บรรณาธิการ: ดล (ดุล) ปิ่นเฉลียว, เรณุกา (ดาว) ปิ่นเฉลียว
บรรณาธิการคนก่อน: วาทิน ปิ่นเฉลียว, อุดร จารุรัตน์
ประเภท: รวมเรื่องสั้นและขำขัน
นิตยสารราย: ปักษ์
ผู้พิมพ์: พี.วาทิน พับลิเคชั่น
ปีที่ก่อตั้ง: พ.ศ. 2509
วันจำหน่ายฉบับแรก: กันยายน พ.ศ. 2514
วันจำหน่ายฉบับสุดท้าย  — (ฉบับที่): กันยายน พ.ศ. 2567  ปีที่ 54 เล่มที่ 1
บริษัท: พี.วาทิน พริ้นติ้ง จำกัด
ประเทศ:  ไทย
ต่วย'ตูน เป็นนิตยสารพ็อกเกตบุ๊กรายปักษ์ รวมเรื่องสั้นและขำขัน ก่อตั้งโดย วาทิน ปิ่นเฉลียว หรือ "ต่วย" ภายหลังบริหารงานโดยบุตรของวาทิน คือ ดาว ปิ่นเฉลียว และ ดุลย์ ปิ่นเฉลียว เริ่มวางจำหน่ายตั้งแต่ พ.ศ. 2514
ต่วย'ตูน ออกฉบับเดือนกันยายน พ.ศ. 2567 เป็นฉบับสุดท้าย และปิดตัวลงด้วยเหตุผลทางเศรษฐกิจ
ประวัติ

เมื่อ พ.ศ. 2509 วาทิน ปิ่นเฉลียว และ ประเสริฐ พิจารณ์โสภณ นักเขียนจากนิตยสารชาวกรุง ร่วมกันตั้งสำนักพิมพ์ชื่อ "สำนักพิมพ์ประเสริฐ-วาทิน" และรวบรวมการ์ตูนที่วาทินวาดในนิตยสารชาวกรุง รวมเล่มเป็นพ็อกเกตบุ๊กในชื่อ "รวมการ์ตูนของต่วย" พิมพ์ออกมาขายเป็นชุด ๆ ต่อมาจึงพิมพ์เรื่องสั้น โดยขอต้นฉบับจากบรรดานักเขียนอาวุโส และเพื่อน ๆ พี่ ๆ ที่เป็นนักเขียนในสมัยนั้น เช่น หม่อมราชวงศ์คึกฤทธิ์ ปราโมช, รัตนะ ยาวะประภาษ, นพพร บุญยฤทธิ์, วสิษฐ เดชกุญชร รวมกับการ์ตูนของวาทิน ออกเป็นนิตยสารรายสะดวก ใช้ชื่อว่า "รวมการ์ตูนต่วยและเรื่องขำขันจากชาวกรุง"
ต่อมามีคนท้วงติงว่า ชื่อหนังสือยาวเกินไปเรียกยากจำยาก จึงตัดชื่อหนังสือเหลือ ต่วย'ตูน และเริ่มพิมพ์เป็นรายเดือนฉบับแรกเมื่อเดือนกันยายน พ.ศ. 2514 และพิมพ์ ต่วย'ตูน พิเศษ เป็นนิตยสารรายเดือน มีเนื้อหาเกี่ยวเกร็ดประวัติศาสตร์ เรื่องน่ารู้ เรื่องลึกลับ เรื่องแปลกและเรื่องผี ฉบับแรกเมื่อเดือนมีนาคม พ.ศ. 2517
งานเขียนในต่วย'ตูน ค่อนข้างหลากหลาย ประกอบด้วยนักเขียนจากหลายวิชาชีพ ทั้งแพทย์ ครู วิศวกร ทหาร ตำรวจ นักการเมือง ข้าราชการ แบ่งออกได้เป็นหลายยุค
ยุคแรก ประกอบด้วยนักเขียน ได้แก่ ประมูล อุณหธูป (ทองคำเปลว), หลวงเมือง, กระจกฝ้า, ลาวัลย์ โชตามระ (จอหงวน อัมพร หาญนภา), 'รงค์ วงษ์สวรรค์, ระวี พรเลิศ, ชิน ดนุชา,รัตนะ ยาวะประภาษ, นพพร บุญยฤทธิ์, วสิษฐ เดชกุญชร และนักเขียนอาวุโส เช่น ฮิวเมอร์ริสต์ (อบ ไชยวสุ), หม่อมราชวงศ์คึกฤทธิ์ ปราโมช, พลอากาศเอกหะริน หงสกุล, ประสิทธิ์ กาญจนวัฒน์
ยุคที่สอง เป็นนักเขียนมีชื่อจากนิตยสารชาวกรุง มาจากหลายสาขาอาชีพ ได้แก่ ปัญญา ฤกษ์อุไร, ชาตรี อนุเธียร, ประเทือง ศรีสุข, วิชัย สนธิชัย, ประจักษ์ ประภาวิทยากร , โอภาส โพธิ์แพทย์, อุดร จารุรัตน์, เสรี ชมภูมิ่ง, อนันต์ แจ้งกลีบ
ยุคที่สาม เตชะพิทย์ แสงสิงห์แก้ว เขียนเรื่องเกี่ยวกับญี่ปุ่น, ชัยชนะ โพธิวาระ เขียนเรื่องเกี่ยวกับอินเดีย, ฉุ่ย มาลี, พัฒนพงศ์ พ่วงลาภ
ยุคที่สี่ เริ่มใช้นักเขียนรุ่นใหม่ เพื่อเป็นการส่งเสริมให้เยาวชนรักการอ่าน และสร้างนักเขียนใหม่ขึ้นมา เช่น พล.อ.โอภาส โพธิแพทย์, สุขุม นวลสกุล, ทัศน์ทรง ชมภูมิ่ง, ขุนสรรพันเรือง,  โปรดเถิดดวงใจ ฯลฯ
นารายณี

นารายณีอาจหมายถึง
พระนามหนึ่งของพระลักษมี
นารายณีมาตา เทพเจ้าในลัทธิศักติและไวษณพ
อีกชื่อหนึ่งของแม่น้ำคัณฑกี
นารายณีมณเฑียร โบสถ์พราหมณ์ในรัฐโอฑิศา
เขตนารายณี อดีตเขตการปกครองของประเทศเนปาล
นารายณี ศาสตรี นักแสดงชาวอินเดีย
ดูเพิ่ม

นารายณีเสนา, กองทัพของพระกฤษณะใน มหากาพย์มหาภารตะ
ทางหลวงแผ่นดินหมายเลข 3349

ทางหลวงแผ่นดินหมายเลข 3349 สายหนองควง-หนองหญ้าปล้อง เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ แยกจากถนนเพชรเกษม กิโลเมตรที่ 147 ตำบลต้นมะพร้าว อำเภอเมืองเพชรบุรี จังหวัดเพชรบุรี ไปสิ้นสุดที่สถานีตำรวจภูธรหนองหญ้าปล้อง ตำบลหนองหญ้าปล้อง อำเภอหนองหญ้าปล้อง ระยะทางรวม 23.516 กิโลเมตร ปัจจุบันอยู่ในความดูแลของหมวดการทางเขาย้อย แขวงการทางเพชรบุรี